《旅馆》
清代·毛国翰

西风吹雁渡江关，高阁梧桐露叶殷。为客独看秋尽月，还家多上梦中山。

南浮路接苍梧外，北望云迷紫极间。献赋十年犹未遇，陆离长剑土花斑。

作者简介：（1772—1846）湖南长沙人，字大宗，号青垣。嘉庆诸生。善强记，能背诵《佩文韵府》。肆力于诗，多凄苦之音。后被湖广总督裕泰招致幕府。有《麋园诗钞》、《天显纪事》、《青湘楼传奇》。